paragraph_text: Mađarska je zbog ovog referenduma bila izložena međunarodnim pritiscima. Predsjednik Europskog parlamenta Martin Schulz diplomatskim je rječnikom zaprijetio Mađarskoj. Uz to je pozvao čelnike ostalih zemalja članica EU-a ("koje poštuju propise") da pritisnu Mađarsku ("da Orbanu očitaju lekciju"). Pored poziva drugim članicama na pritisak protiv Mađarske, na Mađarsku je uslijedio novi pritisak, od Europske komisije koji je bio izravno protiv mađarskog suvereniteta. EK je izjavila da referendum "neće imati nikakva pravnog učinka na prihvaćene obveze". Mađarski premijer Viktor Orban nije se dao pokolebati. Više je puta, uključujući subotu uvečer uoči nedjeljnog referenduma pozvao mađarske državljane ispuniti svoju zadaću i pomoći vladi u borbi protiv samovoljnih odluka 'elite iz Bruxellesa'. Mađarska se vlada borila protiv plana premještaja izbjeglica i migranata unutar EU-a, kojim su vrhovnici EU ugrožavali suverenitet država članica i kulturni identitet zemalja koje bi po tom planu preraspodjele primile izbjeglice. Ključ preraspodjele bila je veličina zemlje i ekonomska snaga. Sporna odluka o raspodjeli izbjeglica donesena je kvalificiranom većinom među zemljama članicama EU. Protiv su glasovale Češka, Mađarska, Rumunjska i Slovačka, uz suzdržani glas Finske.